เนื่องจากทานยาคุมสลับกันระหว่างช่วงเม็ดใน21 สลับกับเม็ดแป้ง อยากเรียนถามว่าตอนนี้เลยช่วงประจำเดือนมา4-5วันแล้ว เป็นไปได้มั้ยคะ ที่มาจากสาเหตุนี้ และโดยปกติแล้ว ประจำเดือนจะมาหลังจากนี้อีกกี่วันคะ ขอบมากค่ะ
สวัสดีค่ะ หากนำเม็ดยาที่ไม่มีฮอร์โมนหรือเม็ดแป้ง (ซึ่งมักเป็นเม็ดที่ 22-28) มาทานแทนเม็ดยาที่เป็นฮอร์โมน ร่างกายย่อมจะขาดฮอร์โมนจากยาคุมไปช่วงหนึ่ง ซึ่งหากมีเพศสัมพันธ์ก็มีโอกาสที่จะตั้งครรภ์ได้หากในตอนนี้ยังทานเม็ดยาที่เป็นฮอร์โมนอยู่ ประจำเดือนย่อมจะยังไม่มา ดังนั้นให้ทานเม็ดยาที่เป็นฮอร์โมนให้หมดก่อน แล้วเว้น 7 วัน หากประจำเดือนไม่มา ก็ควรตรวจหาการตั้งครรภ์ดูค่ะ หากตรวจไม่พบ ก็ให้เริ่มทานยาแผงใหม่ต่อหลังจากเว้นระยะครบ 7 วันแล้วค่ะ